text: Fito Luri posa a la venda discos de 'Cru' al bar Miami en solidaritat amb els encausats de Mont-roig per l'1-O | Reusdigital.cat diari de Reus. Notícies i actualitat del Camp de Tarragona
  Als acusats els exigeixen 13.300 euros en concepte de responsabilitat civil
  Luri, en una imatge d'arxiu, al bar Miami
  El cantautor Fito Luri ha posat a la venda una trentena d'exemplars en CD del seu disc 'Cru' al bar Miami de Reus amb la venda dels quals vol recaptar fons per als encausats de Mont-roig pels fets de l'1-O. Els diners que s'aconsegueixen es destinaran a cobrir part dels 13.300 euros que se'ls demanen en concepte de responsabilitat civil. Se'ls acusa de lesions a agents de la Guàrdia Civil.
  El músic ha donat a conèixer la mesura a través del seu compte a Twitter, on ha exposat a més que va escriure les cançons de 'Cru' "entre oliveres i paisatges de Miró". Els discos són a la venda per 10 euros.